sasicodes/solvari-1 huggingface dataset:
இந்நிலையில் தற்போது மக்கள் நீதி மய்யம் கட்சியின் தலைவர் கமல்ஹாசன் இடதுசாரித் தலைவர் நல்லகண்ணு தலைமையில் காவிரி உரிமை கூட்டம் நடைபெறும் என்று அறிவித்துள்ளார்.
தற்போதைய காலத்தில் ப்ரஸ்ன ஜோதிடம் மிகவும் பிரபலமானதகவும் மற்றும் உலகம் முழுவதும் பரவலாக பயன்படுத்தப்படும் கலையாகவும் விளங்குகின்றது.
ஒருவருடைய ஜனனகால ஜாதகத்தில் கிரக நிலைகள் நன்றாக இருந்தும் தசாபுத்தி அந்திரங்களும் நல்ல நிலையில் இருந்தாலும் அந்த ஜாதகருக்கு நல்லது நடக்காமல் தொடர்ந்து இருந்து கொண்டே இருக்கும் பட்சத்தில் அதற்கான கர்ம வினையையும் முன்னோர்கள் செய்த பாவத்தால் உண்டான வினைப்பயனையும் தெய்வ தோஷங்களையும் மற்றும் பல தோஷங்களையும் கண்டறிய பல முறைகளில் ப்ரஸ்னம் போடப்படுகிறது.
இதில் தேவ ப்ரஸ்னம் தாம்பூல ப்ரஸ்னம் ஹோரா ப்ரஸ்னம் ஆரூட ப்ரஸ்னம் சோழி ப்ரஸ்னம் கேரள அஷ்ட மங்கல ப்ரஸ்னம் நாடி ப்ரஸ்னம் நிமிர்ந்த ப்ரஸ்னம் கெளரி ப்ரஸ்னம் கடிகார ப்ரஸ்னம் ஜாமக்கோள் ப்ரஸ்னம் ஹோரை ப்ரஸ்னம் சகாதேவர் ப்ரஸ்னம் நட்சத்திர ப்ரஸ்னம் என பல வகைகள் உள்ளது.
போன்ற தோஷங்களால் ஏற்படும் பாதிப்புகளையும் எந்த காரியத்தை எடுத்தாலும் தடைகள் வருவது துர்மரணங்கள் வீட்டில் ஆண்வாரிசு இல்லாமல் போதல் போன்ற எளிதில் கண்டுபிடிக்க முடியாத பல விஷயங்களை அறிந்து கொள்ள இயலும்.
குறிப்பாக இடுமருந்து தோஷத்திற்கு கருட பஞ்சாட்சர மந்திரத்தை பஞ்சகவ்யம் நெய்யில் தினமும் ஆயிரத்தெட்டு உரு வீதம் நாற்பத்தொரு நாள் செய்து கொடுத்தால் இந்த தோஷத்தைக் கட்டுப்படுத்தும்.
கதவு கூடப் போடமுடியாமல் வட்டக்குடிசையில் கோவிந்தப்பா தொடங்கிய வாழ்க்கை அவ்வட்டாரத்திற்கென்றிருந்த சகல இடர்ப்பாடுகளையும் சாமாளித்து வாய்ப்புக்களை வசப்படுத்தி எப்படி கோவிந்தநகரமாக ஒரு மேம்பட்ட நாகரீகமாக வளர்ந்தது என்பதைச் சொல்லும் ஒரு வரலாற்று ஆவணமே கோவிந்தநகரம் ஓர் இந்திய கிராமத்தின் கதை.
பேராசிரியர் காஞ்சா அய்லைய்யா வரலாறு என்பது நடந்து முடிந்த கடந்த காலச் சம்பவங்களின் தொகுப்புதானென்றாலும் சம்பவங்கள் தொக்குப்பட்டால்தான் அந்தச் சம்பவங்கள் உருவாக்கிய தாக்கத்தை அதிர்வலைகளைப் புரிந்துகொண்டு அதற்கேற்றவாறு மறுவினையாற்றத திட்டமிடமுடியும்.
நிலைத்த முன்னேற்றம் வலியுறுத்தும் தலைமுறைகளுக்கு இடையேயான ஒப்புரவுப் பண்பை அடையவேண்டுமென்றால் அது கடந்த தலைமுறையின் வாழ்க்கையை வழிமுறைகளைத் தொகுப்பதன் மூலமாகவும் ஒப்பீடு செய்யவதன் மூலமாகவுமே சாத்தியப்படும்.
வரலாற்றுப் போக்குகளை முன்னேற்ற முயற்சிகளுக்கு ஏதுவாக உபயோகப்படுத்த வேண்டுமென்றால் அதைப் பெருந்தலைவர்களின் வாழ்க்கையோடும் தலைநகரச் சம்பவங்களோடு மட்டுமல்ல சாதாரண மக்களின் வாழ்க்கையோடும் சிறு நகரங்கள் மற்றும் கிராமச் சம்பவங்களோடும் சம்பந்தப்படுத்த வேண்டும்.
மேலிருந்து கீழாகவும் தலைவர்கள் தலைநகர்ங்களிலிருந்து சாதாரணக் குடிமக்கள் மற்றும் குடியிருப்புகள் வரை கீழிருந்து மேலாகவும் சாதாரணக் குடிமக்கள் மற்றும் குடியிருப்புகளிலிருந்து தலைநகரங்கள் வரை வரலாறு தொகுக்கப் படவேண்டும்.
மேலைநாடுகளில் இம்மாதிரியான முயற்சிகள் நிறுவனமயமாக்கப்பட்டது மட்டுமல்ல ஒவ்வொரு கிராமத்திலும் அதனுடைய பாரம்பரியத்தை எடுத்துச் சொல்லுமுகமாக அருங்காட்சியகங்கள் கூட வைத்திருக்கின்றார்கள்.
மக்கள் பங்கேற்பு மூலம் கிராம அளவிலான குறுந்திட்டங்கள் தயாரிக்கும் முயற்சிகளை அரசும் தொண்டுநிறுவனங்களும் பிரபலப்படுத்தியது மாதிரி நிறுவனப்படுத்தியது மாதிரி குறுவரலாறுகள் எழுதும் முயற்சிகளை பிரபலப்படுத்தவில்லை.
பங்கேற்பு முறைப் பயிற்சிகளில் கிராம அளவிலான வரலாற்றுப் பிரக்ஞயை வெளிக்கொணர்ந்து அதனடிப்படையில் திட்டங்கள் தயாரிக்கப்பட்டாலும் இறுதி வடிவம் பெற்ற திட்டவரைவுகள்தான் ஆவணப்படுத்தப்பட்டு பகிர்ந்து கொள்ளப்பட்டதேயொழிய அந்தத் திட்டங்களின் பின்னணியிலிருந்த வரலாற்றுணர்வு வரலாற்றுத்தேவை ஆவணப்படுத்தபடவில்லை.
கடந்தகாலச் சம்பவங்கள் அச்சம்பவங்கள் உருவாக்கிய அதிர்வலைகள் அதற்கு கிராம அளவில் உருவான எதிர்வினையாக்கம் பற்றி கிராம அளவில் மக்கள் ஆர்வமாகப் பகிர்ந்து கொண்டாலும் சாமான்ய மக்களின் வரலாற்றுணர்வை பிரக்ஞயை பதிவுசெய்ய பொறுப்புள்ள தொண்டுநிறுவனங்கள் கூட தவறிவிட்டது வருத்ததிற்குரியது.
ஏனெனில் தன்னார்வமே இதன் இயக்கு சக்தியாதலால் இதை பலகலைக் கழகங்களோ அரசோ செய்யமுன்வராது.. கிராம மக்களின் வரலாற்றுப் பிரக்ஞை சரியான முறையில் ஆவணப்படுத்தப்பட்டிருந்தால் முன்னேற்றப் பணிகளில் எதிர்கொண்ட சவால்கள் பலவற்றை நாம் சுலபமாகக் கையாண்டிருப்போம்.
மின்சாரம் வந்ததால் ஏற்பட்ட ஓய்வால் ஆண்களிடையே உருவான அரசியல் ஈடுபாடு பேருந்து வசதிகள் பெருகியதால் ஆசிர்யர்களால் மட்டுமல்ல உள்ளூர் ஆரம்பப் பள்ளியில் ஏற்பட்ட கல்வித்தர மேம்பாடு மாறுதலடைந்த பிழைப்பாதார வாய்ப்புகள் புதிதாகப் பாலம் கட்டப்பட்டதால் உயர்ந்த நிலமதிப்பு மற்றும் சமூகப்பிணக்குகள் பெருநகரத்தோடு சாலையால் இணைக்கப்பட்டிருந்தாலும் ஒரு கிலோ மீட்டர் நீளமுள்ள கடற்கரைச்சாலை வந்தபின் எழுந்து நின்ற மீனவக் கிராமம் சாலை விபத்தில் இறந்த கிராமத்து முக்கியஸ்தரால் பல்லாண்டுகள் ஸ்தம்பித்து நின்ற கிராமம் பள்ளி மாணவனாயிருந்த போது ஊருக்குள் ஆழ்துளைக்கிணறு தோண்டியதைப் பார்த்து நீராதரத்தைப் பெருக்க வழிமுறைதெரிந்து ஊரில் முதன்முதலில் ஆழ்துளைக் கிணறுதோண்ட முனைந்ததால் நிலத்தடி நீரில்லாத கிராமத்தில் இருபதாண்டு காலம் வேளாண்மையை நீட்டித்த அதிசயம் ஊரில் கோயில் கட்டியதால் ஊரே பிளவுபட்டது ஒன்றுபட்டது தலித்துகளை ஏற்றுக்கொண்டதால் சுகப்பட்ட கிராமங்கள் அவர்களோடு மல்லுக்கட்டி இருதரப்பும் இழந்ததும்பெற்றதும் காதல் மற்றும் கலப்புத் திருமணங்கள் ஊர்தோரும் உருவாக்கிய விதவிதமான அதிர்வலைகள் திருமணபந்தத்திற்கு அப்பாற்பட்ட உறவுமுறைகள் ஜாதிகளுக்குள்ளே உருவாக்கிய ஒப்புரவு ஆரம்பப் பள்ளி நடுநிலைப் பள்ளியானால் பட்டதாரி ஆசிரியர்தான் தலைமையாசிரியராக முடியுமென்பதால் அவ்வூரின் ஆரம்பக் கல்வியை சீர்குலைத்த செகண்டரி கிரேடு கிராம ஆசிரியர் என்று நூற்றுக்கணக்கான சம்பவங்களையும் அது ஏற்படுத்திய தாக்கங்களையும் அதையொட்டி செயல்திட்டங்கள் வகுத்து ஜெயித்த தொண்டு நிறுவன முயற்சிகளோடு நானே நேரடியாக சம்பந்தப்பட்டிருக்கின்றேன்.
இன்னொரு புறமோ தேசியத் திட்டங்களையும் மாநிலத் திட்டங்களையும் ஒவ்வொரு கிராமமும் உள்வாங்கிப் பிரதிபலிக்க முயன்றபோது ஏற்பட்ட சம்பவங்கள் அச்சம்பவங்கள் கிராம அளவில் உருவாக்கிய தாக்கங்கள் அந்தத் தாக்கங்களை குழு ஜாதி அளவில் உள்வாங்கிய தனித்தன்மை கிராம வரலாறு என்பது தேசிய வரலாற்றிற்கு இணையான உள்விரிவாக்கமும் சுவாரசியமும் படிப்பினையும் கொண்டதுதான்.
இப்படிப்பினைகளை நாம் புறக்கணித்ததால்தான் அனுபவத் தொடர்ச்சி அறுந்துபோனதால்தான் நம்மால் ஆண்டுதோறும் வரும் வறட்சி வெள்ளத்தைச சரியாகக் கையாளத் தெரியாமலும் வேலைவாய்ப்பு உறுதித் திட்டம் போன்ற திட்டங்களால் விவசாயம் பாதிப்புக்குள்ளாகின்றது என்றெல்லாம் கருத ஆரம்பித்துவிட்டோம்.
அரசியல் நிர்ணயச் சட்டத்தைத் திருத்தி அதிகாரத்தைப் பரவலாக்கி வளர்ச்சிப் பணிகளுக்கென்று கோடிகோடியாக முதலீடு செய்தும் நம்மால் ஒரு கிராமத்திற்கான குறைந்தபட்ச பண்போவியக் குறிப்புகளைக் கூட உருப்படியாக குறித்து வைக்க முடியவில்லை.
காரணம் அதன் மூலம் வரலாற்றுணர்வு கிடைப்பது மட்டுமல்ல அது மற்ற முறைகளின் மூலமாக சேகரிக்கப்பட்ட தகவல்களை சோதித்தறிய ஒரு அற்புதமான கூட.
கிராம வரலாறு பற்றிய என்னுடைய ஏக்கத்தைப் புரிந்துதானென்னவோ என்னுடன் கல்லூரியில் படித்த என்மீது சகோதர வாஞ்சை கொண்ட எங்கள் ஊருக்கு அருகாமையிலிருக்கும் அம்பாசமுத்திரத்திலிருந்து நண்பர் பெருமாள்சாமி சமீபத்தில் தனக்கு தற்செயலாகக் கிடைத்த கோவிந்தநகரம் ஒரு இந்தியக் கிராமத்தின் கதை என்ற புத்தகத்தை எனக்கு மிகவும் பிடிக்குமென்று அனுப்பியிருந்தார்.
அப்புத்தகத்தைப் படித்த பொழுது எனக்கென்னவோ மறைந்த பாரதப் பிரதமர் அன்னை இந்திரா படுகொலை செய்யப்படுவதற்கு முன்னால் ஹிந்து நாளிதழில் குன்றக்குடியில் அடிகளார் செய்துவந்த கிராம முன்னேற்றப் பணிகளைப் படித்துவிட்டு இது மாதிரி இந்தியக் கிராமங்கள் அனைத்திலும் நடைபெற விரும்புகின்றேன் என்று குறிப்பெழுதியது நினைவுக்கு வர கோவிந்தநகரம் ஒரு இந்திய கிராமத்தின் கதை என்ற புத்தகத்தை படித்தபோது நானும் இந்திரா காந்தியின் மனநிலையில்தானிருந்தேன் இது மாதிரி ஒவ்வொரு இந்திய கிராமத்தின் கதையும் எழுதப்படவேண்டுமென்று.
தேனியிலிருந்து எங்கள் ஊரான கோபாலபுரத்தைகோனாம்பட்டியைத் தாண்டி கூப்பிடு தூரத்தில் உள்ள ஊர்தானென்றாலும் இதுவரை நான் அந்த ஊருக்குச் செல்ல வாய்பேற்படவில்லை.
இருப்பினும் கல்லூரியில் கோவில்பட்டிக்கு அருகிலுள்ள கிராமத்தைச் சேர்ந்த ஆனால் கோவிந்தநகரத்தில் உறவினர்களைக் கொண்டிருந்த நண்பர் பெரியாழ்வார் வெங்கட்ராமானுஜம் என்ற பெரி வெங்கட் ஒருவர் கிடைத்தார்.
இன்று அமெரிக்காவில் செட்டிலாகிவிட்ட பெரிவெங்கட்டின் தாய்மாமா கோவில்பட்டியருகிலுள்ள நாலாட்டின்புதுரிலிருந்து கோவிந்தநகரத்தில் செட்டிலாகியிருந்தார்.
கோவிந்தநகரம் என் பக்கத்து ஊர் என்ற பாசத்தைவிட என் பாசத்துக்குரிய நண்பனின் உறவினர்கள் வாழும் ஊர் என்ற அளவுடன் என் பரிச்சயம் நின்றுபோய்விட்டது.
அவ்வூரைச் சேர்ந்த ஓய்வு பெற்ற ஆசிரியர் திரு.ஆ.கோவிந்தராஜன் மற்றும் கூட்டுறவுத்துறையில் பணிபுரிந்த அதிகாரி திரு.கி.
அப்புத்தகத்தில் எழுதப்பட்ட விசயங்கள் புகைப்படங்கள் ஆதாரங்களையெல்லாம் வைத்துப் பார்த்தால் எழுதியிருக்கின்றார்கள் என்று சொல்வது அவர்களின் முயற்சியை உதாசீனப்படுத்துவது மாதிரி.
எழுத்துத் திறமை பணத்தை வைத்துக்கொண்டு இதையெல்லாம் செய்யமுடியுமென்றால் இந்தநாட்டில் இது மாதிரி ஆயிரக்கணக்கான புத்தகங்கள் எழுதப்பட்டிருக்கும்.
மண்மீது கொண்ட பேரபிமானம் இனி வரப்போகின்ற தலைமுறைக்கு சிலவற்றைச் சொல்லிவிட்டுச் செல்லவேண்டுமென்ற ஆர்வம் பொறுப்பு இதுதான் இதுமாதிரியான புத்தகங்களை உருவாக்க உணர்வு ரீதியாக அவர்களை உந்தித் தள்ளியிருக்கும்.
ஆயிரம் குடும்பங்க வாழ்ர நம்ம ஊரைப் விருதுபட்டியங்குறோம் என்று நூறு வருடங்களுக்கு முன்னமயே ஊர் பேரை வைத்து மற்றவர்களைத் திகைக்க வைத்த ஊர்.
எந்தெந்த ஊர்களிலிருந்தெல்லாம் வந்து குடியேறினார்கள் என்று தகவல்கள் இருந்தாலும் எந்தெந்தக் காரணங்களுக்காக இடம் பெயர்ந்திருப்பார்கள் என்ற காரணத்தை அறிய இப்புத்தகம் நம்மைத் தூண்டுகிறது.
தங்கள் ஊரைச் சேர்ந்த பெண்ணை மணந்து கொண்ட விண்வெளி விஞ்ஞானியைப் பற்றிச் சொல்லும்போது பத்மபூசன் விருது பெற்ற பத்மாவதி கணவர் என்று குறிப்பிட்டு தங்கள் ஊரோடு சம்பந்தப்பட்ட அனைவரையும் அனைத்தையும் எழுத்தில் கொண்டாடி மரியாதை செய்திருக்கின்றார்கள்.
அப்புத்தகத்தில் தலைப்பு வாரியாகத் தொகுக்கப்பட்ட பல சம்பவங்களைப் படிப்பவர்களுக்கு கிராம வாழ்வைப் பற்றிய தெளிவு கிடைக்கும்.
இப்புத்தகத்தைப் படிக்கும் ஒவ்வொரு வாசகரும் இது நம் ஊரில் எப்படியிருந்தது இப்பொழுது எப்படியிருக்கின்றது என்று ஒப்புமைப்படுத்திப் புரிந்துகொள்ளத் தூண்டும்.
கதவில்லாமல் கட்டப்பட்ட மண்ணாலான வட்டக்குடிசைகள் தொடங்கி செவ்வக வடிவில் கட்டப்பட்ட மண்வீடுகள் கூரைவேய பயன்படுத்தப்பட்ட பொருட்கள் கால்நடைகளுக்கென்று வீட்டிற்குள்ளும் வீட்டையொட்டியும் கட்டப்பட்ட தொழுவம் விவசாயக் கருவிகள் வைத்துக்கொள்ள தானியங்களைச் சேமிக்க சாமான்கள் வைத்துக்கொள்ள தனித்தனி இடங்கள் சமையலறையின் அமைப்பு காலந்தோறும் மாறிவந்த கட்டுமானப் பொருட்கள் பற்றிய தகவல்கள் கிடைக்கின்றது.
ஒரு காலகட்டம் வரைக்கும் உள்ளூரில் கிடைத்த கட்டுமானப் பொருட்களைக் கொண்டு கட்டப்பட்ட வீடுகளை சிறிது சிறிதாக வெளியிலிருந்து கொண்டு வரப்பட்ட பொருட்களை வைத்துக் கட்டும்படியான தேவை ஏன் ஏற்பட்டது?
வெளியிடப் பொருட்களின் ஆதிக்கம் வேளாண்மையில் இருப்பதைப் பற்றி கடுமையான விமர்சனங்களும் பரவலான விழிப்புணர்வும் உருவாகி இயற்கை வழி வேளாண்மையைப் பற்றி பேசி வருகின்றோம்.
கிராம நிதியிலிருந்து கிராமத் தொழிலாளர்களுக்கு கட்டிக்கொடுக்கப்பட்ட வீடுகள் வசூலிக்கப்படும் வாடகை காலனி வீடுகள் என்று சொல்லப்படும் விவரங்களிலிருந்து ஒரு கிராமம் அனைத்துத் தரப்பு மக்களின் வீட்டு வசதித் தேவைகளையும் கவனத்தில் கொண்டு செயல்பட்டது தெரியவருகின்றது.
அரசுத் துறைகள் தேர்ந்தெடுக்கப்பட்ட கிராமப் பஞ்சாயத்துக்கள் என்று இருந்தாலும் இவையெல்லாம் என்று சொல்லப்படுகின்ற வேறுபாடின்றி எங்கும் ஒரே சீராக இயங்கக்கூடிய வரையறைக்குட்ட்பட்ட நிறுவனங்கள்.
இந்த அமைப்புகளால் கிராமத்தின் பிரத்யேகத் தேவைகளை பூர்த்தி செய்ய முடியாது என்பது மட்டுமல்ல இந்த அமைப்புகள் திறனுடன் செயல்பட சமூக மூலதனம் என்று சொல்லப்படுகின்ற தன்னார்வ சமூக அமைப்புகளோ அல்லது பரம்பரியத் தலைவர்களோ அல்லது வலிவுடைய செல்வாக்கு மிக்க தலைவர்களோ தேவை.
பாரம்பரிய நாட்டாண்மை பொறுப்புடன் நாட்டாண்மையே ரெவின்யூ நாட்டாண்மையாக இருந்து ஊரை நிர்வகித்த நிலை மாறி பின் நாட்டாண்மை டெவைதாரர்கள் வாசினியார் போன்ற பாரம்பரிய அமைப்பு சிறிதுகாலம் செயல்பட்டிருப்பதைப் பார்க்கும்போது தனிமனிதரை மையப்படுத்தியிருந்த பொறுப்புக்கள் குழுவிடம் வந்து பின் கொஞ்சம் கொஞ்சமாக கிராம நிர்வாகம் ஜனநாயகப் படுத்தப்பட்டு வந்துள்ளது தெரியவருகின்றது.
முழுக்க முழுக்க வேளாண்மை சார்ந்த ஒரு சமூகத்தில் யாரோ ஒரு தனவந்தர் கருணையடிப்படையில் கல்வி தந்தார் என்றில்லாமல் ஒரு சமூகமே கல்வியைத் தன் கடமையாக எடுத்துச் செயல்பட்டது தெரியவருகின்றது.
நமது கிராமப்பள்ளிகளின் வரலாற்றை பாரம்பரியத்தை அறிந்துகொள்ள நமது வரலாற்றாசிரியர்கள் போதுமான அக்கறையையோ மாதிரிகளையோ உருவாக்கத் தவறிவிட்டார்கள் என்றுதான் சொல்லவேண்டும்.
கடந்த காலத்தில் ஒவ்வொரு கிராமமும் தன்னுடைய குழந்தைகளுக்கு கல்விதர எடுத்துக்கொண்ட முயற்சிகளை நாம் ஆவணப்படுத்த தவறிவிட்டோம்.
வணிகத்தாலோ வேறு விதமான பொருளீட்டல் வாய்ப்புகளற்ற வேளாண்மை சார்ந்த கோவிந்தநகரம் மாதிரியான கிராமங்களில் கல்வியில் முதலீடு செய்வதென்பது அபூர்வம்.
இம்மாதிரியான சமூக முயற்சிகளை சரிவர ஆவணப்படுத்தத் தவறியதால்தான் இன்று ஆரம்பக் கல்வியின் தரம் மேம்படுத்துவதென்பது சிரமமான காரியமாக இருக்கின்றது.
கிராம நிர்வாகக் குழு என்ற விதையிலிருந்து பள்ளி நிர்வாகக் குழு பழைய மாணவர் சங்கம் நேதாஜி வாலிபர் சங்கம் போன்ற அமைப்புகள் உருவாகி ஒவ்வொரு அமைப்பும் ஏதாவது ஒருவகையில் முன்னேற்றப் பணிகளை அடுத்த கட்டடத்திற்கு எடுத்துச் சென்றிருக்கின்றார்கள்.
கிராம நிர்வாகம் பற்றிய தகவல்களில் அந்த ஊரைச் சேர்ந்தவர்கள் ஒன்றியப் பெருந்தலைவர்களாக இருந்திருந்ததைப் பெருமையுடன் குறிப்பிட்டாலும் அவர்கள் தலைமைப் பொறுப்பிலிருந்த காலகட்டத்தில் கிராமச் செயல்பாடுகள் அவர்களைச் சார்ந்ததாக இருந்த மாதிரி குறிப்பிடப்படவில்லை.
இந்த மாதிரியான ஆவணங்களைப் படிக்கும்போது கிராமப் பின்னணியிலிருந்து வரும் என்னைப் போன்ற வாசகர்களை நமது கிராமத்தில் கிராம நிர்வாகம் எப்படியிருந்தது இப்பொழுது எப்படியிருக்கின்றது என்று ஒப்புமைப்படுத்தத் தூண்டுகின்றது புத்தகத்தில் தொகுத்துக் கொடுக்கப்பட்டுள்ள தகவல்களிலிருந்து கோவிந்தநகரம் மற்றும் அந்த வட்டார விவசாயத்தைப் பற்றிய காலந்தோறும் நடைமுறையிலிருந்த கோட்பாடுகளைப் பற்றித் தெரிந்துகொள்ளமுடிகின்றது.
தமிழகக் கலாச்சாரத்தோடிணைந்த பாண்டி மண்ணிற்கு பெருமை சேர்த்த வைகை இன்று ஓரிரு மாதங்கள் மட்டும் நீர்வரத்துள்ள காட்டாறாக மாறிப்போனது.
பெரியாறு அணை கட்டப்பட்டு நீர்மின்சாரத்திற்காக திறந்து விடப்படும் தண்ணீர் சுருளி ஆற்றின் மூலமாக வைகையில் கலப்பதும் வைகையணை கட்டப்பட்டதும் வைகையை உயிரோட்டமுள்ள நதியாகக் காண்பித்தாலும் பெரியாறு நீர் சுருளியாற்றின் மூலமாக வைகையில் கலக்குமுன்னுள்ள மேல்பகுதிதான் பூர்வ வைகை தாய் வைகை ஆகும்.
நல்லவரென்று சொல்லப்பட்டாலும் ஜமீனுக்குரிய சூதுவாதும் பொறுப்பும் இல்லாததால் ஜாமீன் நிர்வாகம் பொருளாதாரச் சிக்கலில் மாட்டிக்கொள்ள ஜமீனைப் பிடித்த சிக்கல் ஜமீன் குடிகளையும் பல்லாண்டுகள் பிடித்து உலுப்பி வந்திருக்கின்றது.
ஆங்கிலேய அரசு அவ்வட்டாரத்தை வளப்படுத்த முதலீடு செய்ய முன்வராது என்பதைப் புரிந்துகொண்ட குர்த் துரை அப்பகுதியில் பாண்டியர் காலத்துப் புதையல்களும் பொக்கிசங்களும் இருப்பதாகக் கூறி ஏழு கிராமங்களையும் வளமான மலை நிலங்களையும் ஐந்தரை இலட்சம் ரூபாய்க்கு பம்பாய் சேட்களை பட்டேல் சகோதரர்கள் ஏலத்தில் எடுக்க வைக்கின்றார்.
மேற்கு நோக்கி ஓடும் ஆறுகளை பென்னி குயிக் பாணியில் கிழக்கே திருப்பி நீராதரங்களை வளப்படுத்த குர்த் சொன்ன யோசனைகளை சேட்டுக்கள் ஏற்காததால் மனமுடைந்து போகிறார்.
குர்த் துரை யோசனைப்படி தாய்வைகையில் தடுப்பணைகள் கட்டி ஆங்காங்கே குளங்களும் கண்மாய்களும் தோண்டப்பட்டிருந்தால் நிலத்தடி நீராதரம் பெருகி வட்டாரம் வளப்பட்டிருக்கலாம்.
வைகை அணையைக் கட்டி ஆயக்கட்டுப் பரப்பை அதிகப்படுத்திய அரசும் வைகையின் நீர்ப்பிடிப் பரப்பை மேம்படுத்த எந்த முயற்சியும் எடுக்கவில்லை.
ஆனால் பயிரிடப்பட்ட பயிர்களோசாமை குதிரைவாலி வரகு கேள்வரகு கம்பு சோளம் மானாவரிப் பருத்தி மிளகாய் வெங்காயம் பூண்டு புகையிலை சீரகம்அரிசிச் சோறு சாப்பிட நினைத்த விவசாயிகள் சீப்பாலக்கோட்டையில் வயல் வாங்கி நெல் பயிரிட்டிருக்கின்றார்கள்.
வைகை மூலம் யார்யாரோ வளம் பெற தங்கள் காலடியில் ஓடிய வைகையை எத்தனை நாளைக்கு குடிக்க குளிக்க குண்டிகழுவ மட்டும் ஒரு சமூகம் பயன்படுத்திக்கொண்டு சும்மா இருக்கும்.
ஆற்றில் துரவு கிணறுகள் அமைத்து மோட்டார் பொருத்தி குழாய்கள் மூலம் தங்கள் நிலங்களுக்கு நீரைக் கொண்டு செல்ல ஆரம்பித்தனர்.
அவர்களின் இந்த மதிநுட்பத்தோடு பசுமைப் புரட்சி முயற்சிகளும் கலந்தடிக்க கடவுளால் கைவிடப்பட்ட கண்டமனூர் ஜமீன் பகுதியை சாமான்ய விவசாயிகள் தங்கள் முயற்சியால் வென்றெடுத்திருக்கின்றார்கள்.
பாண்டியர் காலத்துப் புதையலும் பொக்கிசமும் இருப்பதாகக் கூறித்தான் குர்த் துரை பம்பாய் பட்டேல் சகோதரர்களுக்கு ஐந்தரை இலட்சம் ரூபாய்க்கு இவ்வட்டாரத்தை வீற்றிருக்கின்றார்.
குர்த் துரை சொன்ன புதையல் பொக்கிஷத்தின் உண்மையான அர்த்ததைப் புரிந்துகொண்ட இப்பகுதி விவசாயிகள் ஒவ்வொரு பிடிமண்ணிலிருந்தும் அள்ள அள்ளக் குறையாத பொக்கிசங்களை எடுத்திருக்கின்றார்கள்.
தமிழகத்தின் மிக முக்கியமான தேனி வேளாண்சந்தையை ஒருகாலத்தில் ஏலத்திற்கு விடப்பட்ட பகுதி நிலங்களில் விவசாயம் செய்யும் விவசாயிகள் தாங்கள் விளைவித்த விளைபொருட்களால் நிரப்பி வியக்க வைத்திருக்கின்றார்கள்.
கோவிந்தநகரத்தின் வேளாண்மையை ஆவணப்படுத்திய முறையிலிருந்து அதுவும் என்று சொல்வார்களே அதுமாதிரி நாம் நிறையப் பாடங்களைக் கற்றுக்கொள்ள முடிகின்றது.
வேளாண்மைக்காக அரசுசெய்த முதலீட்டைவிட ஒவ்வொரு விவசாயியும் நீர்ப்பாசன உத்திரவாதத்தைப் பெற தனித்தனியே அல்லல் பட்டிருக்கின்றார்கள்.
மற்ற எந்த கட்டமைப்பையும்விட மின்சாரமும் தொழில்நுட்பமுமே மின்சார மோட்டார் அவர்களின் முயற்சிகளுக்கு உறுதுணையாயிறுந்த்திருக்கின்றது.
வைகை ஆற்றின் குறுக்கே ஆரம்பத்திலே பாலம் கட்டப்பட்டிருந்தால் மணல்மேட்டுப் பகுதியிலும் வருசநாட்டுப் பகுதியிலும் அவர்களின் விவசாய விரிவாக்கம் சிரமமில்லாமல் இருந்திருக்கும்.
வைகை ஆற்றின் நீர்ப்பிடி பிரதேசம் சரியான முறையில் பாராமரிக்கப் பட்டிருந்தால் வைகை ஆற்றில் நீரோடும் காலம் அதிகரித்து நிலத்தடி நீராதாரம் ஓரளவாவது பாதுகாக்கப் பட்டிருக்கும்.
தாய் வைகையில் தடுப்பணைகள் என்ற பெயரில் அரசு செய்த சொதப்பல்களும் முல்லைப் பெரியாற்றுத் தண்ணீர் ராஜன் கால்வாய் மூலமாக இப்பகுதிக்குக் கொண்டு வரச் செய்த முயற்சிகளில் அரசின் அக்கறையின்மை அனைத்தும் சேர்த்தே இவ்வட்டார விவசாயிகளுக்கு ஒரு தனித்துவத்தை ஏற்படுத்தியிருக்கின்றது.
என் பாமரத்தனமான கேள்விகள் சந்தோசங்கள் எண்ணங்கள் கோபங்கள் இது தான் இந்த பக்கம்.. நாம லவ் பண்ணுறப்பலாம் இந்த மாதிரி அடிக்கடி கூட்டிட்டு வருவீங்க இப்பலாம் வாரத்துக்கு ஒரு நாள் கூட்டிட்டு வரதுக்கு கூட கசக்குதுல உங்களுக்கு?
புலம்பிக்கொண்டே பைக்கில் இருந்து கீழே இறங்கி எனக்கு முன் பெட்ரோல் டேங்கில் அமர்ந்திருந்த ராகேஷையும் இறக்கினாள்.. மூச்சு விடுவது எப்படி நாம் கண்டுகொள்ளவில்லை என்றாலும் தொடர்ந்து நடக்குமோ அது போல் தான் அவள் புலம்புவதும்.. அவள் பேசுவதை கொஞ்சம் கூட சட்டை செய்யாமல் எப்போதும் போல் அன்னிச்சையாக என் கை பாக்கெட்டில் இருந்த சிகரெட்டை எடுத்து வாயில் சொருகியது.. தீக்குச்சியை உரசி அந்த சிகரெட்டின் நெற்றியில் திலகம் இடும் முன் வெடுக்கென்று சிகரெட்டை பறித்து எறிந்து விட்டாள்.. சாகப்போன சிகரெட் மயிரிழையில் தப்பித்ததற்கு அவளுக்கு நன்றி சொல்லியிருக்கும்.. இப்படி செய்வது எனக்கு பயங்கர கோபத்தை கொடுக்கும் என தெரிந்திருந்தும் அவள் இப்படி செய்வதை நிறுத்தவே மாட்டாள்.. எந்த பொண்டாட்டி தான் புருசனுக்கு மரியாதை கொடுத்திருக்கிறாள்?
எவனோ சிலிண்டர் வைக்க வர லோடுமேன்ட்ட பேசுற மாதிரி வாங்க போங்க சொல்லுங்க அப்புறம்னு மூஞ்ச திருப்பிக்கிட்டு பேசுற?..
சரி ரோட்டுலயே ஆரம்பிக்காத இன்னைக்கு.. நீ சொன்ன மாதிரி மாலுக்கு கூட்டிட்டு வந்துட்டேன்.. வந்த வேலைய மட்டும் பாரு.. சென்னையின் அந்த பிரமாண்ட மாலுக்குள் நுழைந்தோம்.. எங்கள் இருவரின் கையையும் பிடித்துக்கொண்டு ராகேஷ் நடந்து வந்து கொண்டிருந்தான்.. கிட்டத்தட்ட மூன்று மாதங்கள் அடம்பிடித்து ஒரு வழியாக இன்று என்னை சம்மதிக்க வைத்து விட்டாள்.. உண்மை தான் காதலிக்கும் போது நாங்கள் அடிக்கடி வந்த இடம் தான்.. காதலிக்கும் போது நான் இப்படி நடந்து கொள்ளவில்லை தான்.. ஆனாலும் காதலும் கல்யாணமும் ஒன்றா?
இப்படி நான் கேட்கும் ஒவ்வொரு இடத்திற்கும் ஒரு காரணம் சொன்னவள் கடைசியாக ஒத்துக்கொண்ட இடம் தான் மால்.. முதல் முறை இந்த இடத்தின் பிரமாண்டத்தையும் பகட்டையும் பார்த்து பயந்தவள் அடுத்தடுத்த முறை ஜோதியுடன் ஐக்கியம் ஆக ஆரம்பித்துவிட்டாள்.. ஆரம்பத்தில் பெண்களுக்கே உரித்தான விண்டோ ஷாப்பிங் மட்டும் தான்.. பின் காதலிகளுக்கே உரித்தான ஓசி பர்ச்சேஸ் ஆரம்பம் ஆனது.
ப்ளீஸ் மாமா.. அவளுக்கு தெரியும் மாமா என்று சொன்னால் நான் ஆஃப் ஆகிவிடுவேன் என்று.. அடுத்த ஐந்தாவது நிமிடத்தில் என் டெபிட் கார்டு ஸ்வைப் ஆகி பேங்க்க்காரன் எனக்கு எஸ்.எம்.எஸ்.
டெபிட் கார்ட் ஸ்வைப் பேங்க் எஸ்.எம்.எஸ்.. இது வாராவாரம் அவள் கல்லூரி விடுமுறை நாட்களில் நடக்கும் சாதாரண விசயம் தான் அப்போது.. அவள் கேட்டதெல்லாம் கிடைத்தன.
காதலிக்கும் போது பெரிதாக பொறுப்புகள் ஒன்றும் கிடையாது.. ஊரில் குடும்ப செலவை அப்பா பார்த்துக்கொள்வார்.. அதனால் வீட்டிற்கு பணம் அனுப்ப வேண்டிய கவலை இல்லை.
நான் சம்பாதிக்கும் காசு முழுதும் எனக்குத்தான்.. அதை இவளுக்கு மட்டும் தான் செலவழித்து ஆக வேண்டும்.. காதலிக்கும் போது வாரத்தில் இரண்டு மணிநேரம் தான் அவளை பார்க்க முடியும் பேச முடியும்.
அவள் கல்லூரியில் ஒரு நாள் தான் வெளியே விடுவார்கள் செல்ஃபோனும் கிடையாது.. அந்த சில நிமிடங்களில் நான் அவளிடம் எத்தனை கதைகளை பேச முடியும்?
அது அவளுக்கு அவ்வளவு சிரிப்பாக இருக்கும்.. நான் ஏதோ எப்போதும் இப்படித்தான் சந்தானம் மாதிரி பேசிக்கொண்டிருப்பேன் என அவளாகவே நினைத்துக்கொண்டாள்.
ஆனால் இவள் இன்னமும் என்னிடம் அந்த பழைய மாமாவையே எதிர்பார்த்துக்கொண்டிருக்கிறாள்.. தினமும் ஐ லவ் யூ சொல்ல வேண்டும் வேலை முடிந்து எவ்வளவு அலுப்பாக வந்தாலும் ஈஈஈஈ என இளித்துக்கொண்டு அவளை கொஞ்ச வேண்டும் கோபமே படக்கூடாது.. இதெல்லாம் முடியுமா?
கண்ணு தூங்கிட்டியா?னுலாம் கேக்கணுமாம் அன்னைக்கு சண்டை போடும் போது சொல்கிறாள்.. சரி இத்தனை நாள் மாலுக்கு கூட்டிப்போகச்சொல்லி சண்டை.
இன்று கூட்டி வந்திருக்கிறேன் இன்றாவது சந்தோசமாக இருக்கிறாளா என்று பார்க்கலாம்.. ஏங்க அந்த கடைக்கு போலாம்ங்க.. அது எப்படி எங்கு போனாலும் இந்த துணிக்கடைகள் மட்டும் பெண்களின் கண்களில் முதலில் படுகின்றன?
என் பதிலுக்கு காத்திராமல் அவளே அந்தக் கடைக்குள் சென்று விட்டாள் ராகேஷை இழுத்துக்கொண்டு... நான் என் விதியை நொந்து கொண்டு மெதுவாக அந்த கடையை நோக்கி சென்றேன்.. எனக்கு அந்த சேல்ஸ்மேனை நினைத்துக் கவலையாக இருந்தது.
இவன் வீட்டிலும் பொண்டாட்டியை சமாளித்து விட்டு இங்கு தினமும் அவன் பொண்டாட்டி மாதிரி துணி எடுக்கிறேன் பேர்வழி என்று டார்ச்சர் செய்யும் நூற்றுக்கணக்கான பெண்களையும் எப்படி சமாளிக்கிறான் என்று.. கவலை ஒரு பக்கம் என்றாலும் பெரிய ஆளு தான் என சர்டிஃபிகேட் கொடுத்தேன் அவனின் நிதானத்திற்கும் பொறுமைக்கும் அந்த கூட்டத்திலும் அவன் முகத்தில் இருந்த சிரிப்பிற்கும்.. நான் அந்தக்கடையை சுற்றி பார்த்தேன்.. இவ்வளவு லைட் பளீர் என்று கடைக்கு ஒரு வித அழகான ஒளியை அள்ளி வழங்கிக்கொண்டிருந்தது.. டிசைன் என்று பார்த்தால் மிகவும் கம்மி தான்.. ஆனால் அதை அவர்கள் அடுக்கி செய்திருந்த விதமே அந்த கடைக்கு ஒரு லுக்கை கொடுத்தது.
பல முறை வந்திருந்தாலும் இப்போது தான் இதையெல்லாம் கவனிக்கிறேன்.. ஹ்ம் காதலிக்கும் போது நமக்கு காதலியை தவிர வேறு எதை கவனிக்க நேரம் இருந்திருக்கிறது?
தகவலை சொல்லிவிட்டு கடைக்காரனிடம் பில் போட கொடுத்துவிட்டாள்.. இரண்டு சேர்த்து ஐயாயிரத்தி சொச்சம்.. பர்ஸில் அவ்வளவு பணம் இல்லை.. காதல் காலம் போல் கார்டு ஸ்வைப் தான்.. கடையில் இருந்து வெளியே வந்தவுடன் அவளிடன் சொன்னேன் ஏன்டீ ஒனக்கு சேலையே இல்லையா?
கோபமும் வருத்தமுமாக கேட்டாள்.. அவள் கேள்வியை காதில் வாங்கிக் கொள்ளாதது போல் வேறு எங்கோ பார்த்துக்கொண்டே நடக்க ஆரம்பித்தேன்.. ஏங்க ஆண்டிக் ஜுவெல்லரி கடைங்க நான் கவனித்தேனோ அந்த கடைக்குள் வருகிறேனா என எதையும் சட்டை செய்யாமல் அந்தக்கடைக்குள்ளும் ஓடினாள்.. நான் அவளருகில் சென்று மெதுவாக மாசம் இப்பத்தான்டீ ஆரம்பிச்சிருக்கு.. மொத்த சம்பளத்தையும் இன்னைக்கே காலியாக்கிறாத என்றேன்.. என்னைப்பார்த்து ஒரு முறை முறைத்தாள்.. சேல்ஸ்மேன் எங்களை ஒரு மாதிரி பார்த்தான்.. அது ஒன்னும் இல்ல நீங்க அந்த கம்மல எடுங்கனு இவள் ஆரம்பித்துவிட்டாள்.. இந்தக்கடையும் துணிக்கடை போல் பளீர் என்றிருந்தது.. கல்லாவில் இருந்த சேட்டிடம் கேட்டேன் எவ்வளவு வாடகை என்று.. ரெண்டு விரலைக் காட்டினான்.. வழக்கம் போல வேடிக்கை பார்த்துக்கொண்டிருந்தேன்.. கொஞ்ச நேரத்தில் ஏங்க?
வெறுப்பில் டக்கென்று கூறிவிட்டேன்.. என்னோடு நடந்து வந்து கொண்டிருந்தவள் திடீரென திரும்பி வந்த திசையிலேயே வேகமாக நடக்க ஆரம்பித்து விட்டாள்.. நான் திரும்பி பார்ப்பதற்குள் அந்த நகைக்கடைக்கு சென்று நகையை திரும்ப கொடுத்துக்கொண்டிருந்தாள்.. ஏய் என்ன இது?
இல்ல வேண்டாம் எனக்கு அவள் கண்கள் கலங்க ஆரம்பித்திருந்தன.. கடைக்காரன் ஸாரி மேடம் திரும்ப வாங்க மாட்டோம் என்றான்.. அவள் ப்ளீஸ் தயவு செஞ்சு வாங்கிக்கோங்க என்று அவனிடம் கெஞ்சிக்கொண்டிருந்தாள்.. கண்ணீரும் வர ஆரம்பித்துவிட்டது.. ஒன்னுமில்லைங்க என்று அவனிடம் சொல்லி அந்த நகையை கையில் வாங்கிவிட்டு அவளை வெளியே கூட்டி வந்தேன்... ஏன்டீ இப்படியெல்லாம் பண்ணுற?
தொண்டை அடைத்தது.. இங்க பாரு அழுகாத.. எல்லாரும் பாக்குறாங்க எனக்கு இவள் அழுதால் வருத்தம் வருவதை விட முதலில் கோபமும் பயமும் தான் வரும்.. பயத்திற்கான காரணம் ஐயோ நினைத்ததை சாதித்து விடுவாளே என்று.. சரி வா மாடிக்கு போலாம்.
இனி மாதாமாதம் அவர்களின் சொந்த தேவைகளுக்கென்று ஏதாவது பணம் ஒதுக்க வேண்டும் என எண்ணிக்கொண்டேன்.. விளையாடிவிட்டு வந்தார்கள்.. ஏய் வாடீ சும்மா அடம் பிடிக்காம என்று கையை பிடித்து இழுத்துக்கொண்டு போனேன்.. பையன் வழக்கம் போல இட்லி என்றான்.. இன் இனமடா நீ என மனதுக்குள் சிரித்துக்கொண்டே பார்வையால் அவளிடம் என்ன வேண்டும் என கேட்டேன்... அவள் வரிசையாக அடுக்கினாள்.. நான் ஒன்றும் சொல்லாமல் அனைத்தயும் வாங்கி வந்து அவர்கள் முன் அடுக்கினேன்.. மெதுவாக சாப்பிட ஆரம்பித்தோம்.. என் மனது எது எதையோ எண்ண ஆரம்பித்தது... இந்த அவசர காலத்தில் பர பர உலகத்தில்குடும்பத்திற்கு என்று கூட தனியாக நேரமும் பணமும் ஒதுக்கினால் தான் சந்தோசம் கிடைக்கும் போல.. எனக்கு என்ன இவர்களை கஷ்டப்படுத்திப் பார்க்க ஆசையா?
சந்தோசமாக வைக்க தான் நினைக்கிறேன்.. ஆனால் இதோ இது மாதிரி அதிக பணம் செலவழித்தால் தான் கொஞ்சமாவது சந்தோசம் கிடைக்கிறது இவர்களுக்கு.. ஆனால் அதிக பணத்திற்கு என்ன செய்வது?
வேறு கம்பெனிக்கு நல்ல சம்பளத்திற்கு மாறலாம்.. ஆனால் அந்த பணத்தால் கிடைக்கும் சந்தோசம் எவ்வளவு நாளைக்கு அட எவ்வளவு நிமிசத்திற்கு நீடிக்கும்?